Държавен вестник, бр. 100, 2003 г., стр. 27

Б Р О Й  100
Д Ъ Р Ж А В Е Н   В Е С Т Н И К
С Т Р .  27
Чл. 5. (1) В областната и в общинската адми-
нистрация се води регистър с лични данни на
доброволците в доброволните формирования за
подпомагане органите на НСПАБ—МВР.
(2) В Дирекцията на Национална служба
“Пожарна и аварийна безопасност” на Минис-
терството на вътрешните работи (ДНСПАБ—
МВР) се води централен регистър на добровол-
ните формирования в Република България с
лични данни на доброволците.
Раздел II
Ръководство на доброволните формирования
Чл. 6. (1) Кметът на общината осъществява
общото ръководство на доброволното форми-
рование.
(2) Ръководителят, осъществяващ непосред-
ственото ръководство на доброволното форми-
рование, се определя със заповед на кмета на
общината.
(3) При предотвратяване, ограничаване и
ликвидиране на пожари, когато не е обявено
бедствено положение, методическото ръковод-
ство на доброволните формирования се осъщес-
твява от органите на НСПАБ—МВР по места.
(4) В случай на обявено бедствено положе-
ние доброволните формирования се ръково-
дят от съответната постоянна комисия за за-
щита на населението при бедствия, аварии и
катастрофи.
Раздел III
Кандидатстване, подбор и членство в добро-
волните формирования
Чл. 7. (1) За доброволци в доброволните
формирования се приемат:
1. пълнолетни български граждани на въз-
раст до 60 години;
2. физически и психически здрави лица;
3. лица, неосъждани за извършени престъп-
ления от общ характер.
(2) Държавни служители, кадрови военно-
служещи, офицери и сержанти от Министерст-
вото на вътрешните работи не могат да члену-
ват в доброволните формирования.
Чл. 8. (1) Кандидатите за доброволци пода-
ват молба до кмета на общината за членство в
доброволните формирования за срок 3 години.
(2) Към молбата по ал. 1 кандидатите за
доброволци прилагат следните документи:
1. автобиография;
2. медицинско свидетелство;
3. свидетелство за съдимост;
4. писмено съгласие на основния работо-
дател.
(3) Кандидатите за доброволци в добровол-
ни формирования, осигурени с техника, които
желаят да бъдат водачи на специализирана тех-
ника, освен документите по ал. 2 прилагат към
молбата за членство и копие от свидетелство за
управление на моторно превозно средство за
съответната категория.
Чл. 9. (1) Подборът на кандидатите за доб-
роволци се извършва от комисия по подбора,
определена със съвместна заповед на кмета на
общината и началника на РСПАБ.
(2) В комисията по ал. 1 участват представи-
тели на общинската администрация, РСПАБ,
районното полицейско управление (РПУ) и
държавното лесничейство или държавната ди-
вечовъдна станция.
Чл. 10. (1) В едномесечен срок от датата на
подаването є комисията по чл. 9, ал. 1 взема
решение по молбата на кандидатите за добро-
волци, което се вписва в протокол.
(2) Протоколът с одобрените от комисията
по чл. 9, ал. 1 кандидати за доброволци заедно
с техните молби за членство се представя на
кмета на общината, който издава заповед за
сформиране на доброволно формирование, съ-
държаща лични данни на одобрените за член-
ство доброволци.
(3) Копия от протокола по ал. 1 се изпращат
в областната администрация и в ДНСПАБ—
МВР за водене на регистър.
(4) Списък с личните данни на одобрените
кандидати за доброволци се предоставя на
РСПАБ.
Чл. 11. (1) Доброволците, за които е настъ-
пила промяна в личните данни, вписани в ре-
гистрите по чл. 5, са длъжни в 10-дневен срок от
промяната да уведомят писмено за това кмета
на общината.
(2) Кметът на общината уведомява РСПАБ,
областната администрация и ДНСПАБ—МВР
за промяната по ал. 1.
Чл. 12. Регистрите с лични данни на добро-
волците се водят в съответствие със Закона за
защита на личните данни.
Раздел IV
Промяна и прекратяване на членството в
доброволните формирования
Чл. 13. (1) Доброволец може да продължи
членството си в доброволно формирование от
друга община, когато промени постоянния си
адрес.
(2) В случая по ал. 1 в срок два месеца от
датата на промяната на адреса си доброволе-
цът представя заверена справка-характеристи-
ка от ръководителя на доброволното формиро-
вание, което е напуснал, за дейността му като
доброволец и писмено съгласие на основния му
работодател.
Чл. 14. Членството в доброволните форми-
рования се прекратява:
1. по собствено желание на доброволеца—с
едномесечно предизвестие до ръководителя на
доброволното формирование;
2. при несъответствие с изискванията по чл. 7;
3. при промяна на постоянния адрес на доб-
роволец, който не е предоставил писмена ин-
формация до кмета на общината в срока по
чл. 13, ал. 2;